అరన్ముల పొన్నమ్మ

అరన్ముల పొన్నమ్మ (1914, ఏప్రిల్ 8 – 2011, ఫిబ్రవరి 21) కేరళ రాష్ట్రానికి చెందిన నాటకరంగ, టీవి, సినిమా నటి. ఐదు దశాబ్దాల కెరీర్‌లో అనేక సినిమాలలో కథానాయికకు తల్లిగా పాత్రలు పోషించింది. మలయాళ సినిమారంగంలో మాతృమూర్తిగా విస్తృతంగా వర్ణించబడింది. 2005లో, మలయాళ సినిమాకు చేసిన సేవలకుగాను ఉత్తమ సహాయ నటిగా జాతీయ అవార్డును, కేరళ ప్రభుత్వ అత్యున్నత పురస్కారమైన జెసి డేనియల్ అవార్డును కూడా అందుకుంది.

 జీవిత విశేషాలు 
పొన్నమ్మ 1914, ఏప్రిల్ 8న మాలేతు కేశవ పిళ్లై, పారుకుట్టి అమ్మల ఐదుగురు సంతానంగా ట్రావెన్‌కోర్‌లోని పతనంతిట్టలోని అరన్ములలో జన్మించింది. రామకృష్ణ పిళ్లై, పంకియమ్మ, భాస్కర పిళ్లై, థంకమ్మ అనే నలుగురు తోబుట్టువులు ఉన్నారు. 12 సంవత్సరాల వయస్సులో కర్ణాటక సంగీత గాయకురాలిగా తన వృత్తిని ప్రారంభించింది. పంపా నది ఒడ్డున హిందూ మహామండల్ ఏర్పాటుచేసిన సమావేశాలకు ముందు ఆమె పాడింది. 15 సంవత్సరాల వయస్సులో పాలాలోని ఒక ప్రాథమిక పాఠశాలలో సంగీత ఉపాధ్యాయురాలిగా పనిచేసింది. తరువాత స్వాతి తిరునాల్ మ్యూజిక్ అకాడమీలో మొదటి బ్యాచ్ విద్యార్థులతో చేరింది. కోర్సు తర్వాత, త్రివేండ్రంలోని కాటన్ హిల్ బాలికల ఉన్నత పాఠశాలలో సంగీత ఉపాధ్యాయురాలిగా నియమితులయింది.

 వ్యక్తిగత జీవితం 
కొచు కృష్ణ పిళ్లైతో పొన్నమ్మ వివాహం జరిగింది. ఈ దంపతులకు రాజశేఖరన్ అనే కుమారుడు, రాజమ్మ అనే కుమార్తె ఉన్నారు. ఆమె మనవరాలు రాధికా సురేష్‌కి సురేష్ గోపితో వివాహమైంది.

 అవార్డులు 

 జాతీయ చలనచిత్ర అవార్డులు 
 1996: ఉత్తమ సహాయ నటి - కథాపురుషన్

 కేరళ రాష్ట్ర చలనచిత్ర అవార్డులు 
 2005: జేసి డేనియల్ అవార్డు
 1996: రెండవ ఉత్తమ నటి - కథాపురుషన్

 ఏషియానెట్ ఫిల్మ్ అవార్డ్స్ 
 1998: జీవితకాల సాఫల్య పురస్కారం

 టెలివిజన్ 
 ఆకాశదూతు (సూర్య టీవీ) - 2011
 కడమత్తత్తు కథనార్ (ఆసియానెట్) - 2004
 చువప్పు నాడ
 అక్షయపాత్రం
 మాంగల్యసూత్రం

 నాటకాలు 
 భాగ్యలక్ష్మి
 రక్తబంధం
 చెచి
 జీవితయాత్ర
 ప్రసన్న
 రాండు జన్మం

 మరణం 
పొన్నమ్మ 96 సంవత్సరాల వయస్సులో 2011, ఫిబ్రవరి 21న తిరువనంతపురంలోని ఒక ప్రైవేట్ ఆసుపత్రిలో మరణించింది.

 మూలాలు 

 బయటి లింకులు 


 Aranmula Ponnamma at MSI
 Malayalamcinema.com profile

వర్గం:1914 జననాలు
వర్గం:తమిళ సినిమా నటీమణులు
వర్గం:భారతీయ సినిమా నటీమణులు
వర్గం:2011 మరణాలు
వర్గం:కేరళ సినిమా నటీమణులు
వర్గం:భారత జాతీయ చలనచిత్ర పురస్కార విజేతలు